**Paskaidrojuma raksts**

**Rīgas domes #SEDES\_NORISES\_DATUMS\_V\_L# saistošajiem noteikumiem Nr. #LEMUMA\_NUMURS#**

**“Grozījums Rīgas domes 2023. gada 12. jūlija saistošajos noteikumos   
Nr. RD-23-221-sn “Par brīvprātīgās iniciatīvas pabalstiem Rīgas   
valstspilsētas pašvaldībā””**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**  Saskaņā ar Pašvaldību likuma 44. panta otro daļu dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Bērnu tiesību aizsardzības likuma 26. panta pirmajā daļā noteikts, ka pašvaldība atbalsta ģimeni, it īpaši daudzbērnu ģimeni, un sniedz tai palīdzību.  Pašvaldību likuma 10. pants nosaka domes tiesības izlemt ikvienu pašvaldības kompetences jautājumu, un saskaņā ar šī likuma 10. panta pirmās daļas 21. punktu dome pieņem lēmumus ārējos normatīvajos aktos paredzētajos gadījumos, tostarp atbilstoši likuma “Par pašvaldību budžetiem” 30. pantam, pašvaldības budžeta izpildes gaitā paredz jaunu uzdevumu finansēšanu.  Ilgstoša laika periodā bērnu dzimstības Rīgas valstspilsētas pašvaldības teritorijā krītas:   |  |  |  |  |  |  | | --- | --- | --- | --- | --- | --- | | Gads: | 2019 | 2020 | 2021 | 2022 | 2023 | | Skaits: | 5909 | 5485 | 5407 | 4797 | 4205 |   Pabalsts par bērna piedzimšanu ir pašvaldības brīvprātīgā iniciatīva ar mērķi sniegt materiālu atbalstu personu pamatvajadzību nodrošināšanai pēc bērna piedzimšanas, kas varētu veicināt bērnu dzimstību Rīgas valstspilsētas pašvaldības teritorijā deklarētajiem iedzīvotājiem. Vienlaicīgi nepieciešams sniegt diferencētu atbalstu ģimenēm atkarībā no vienās dzemdības piedzimušo bērnu skaita (dvīņi, trīnīši un vairāk) un nepiciešamā aprūpes līmeņa, uz ko norāda priekšlaicīgu dzemdību fakts.  2025. gada 21. martā Rīgā deklarēto iedzīvotāju ģimenē piedzima trīnīši un saistībā ar šo faktu Rīgas domes Finanšu un administrācijas lietu komiteja nolēma piešķirt vienreizēju materiālu pabalstu 7500 *euro* apmērā (nepārsniedzot ar iedzīvotāju ienākuma nodokli kopējo summu 10 068 *euro*).  Rīgas domes Budžeta komisija 2025. gada 10. janvārī kā vienu no Rīgas valstspilsētas pašvaldības 2025. gada budžeta izdevumu prioritātēm noteica atbalstu ģimenēm un bērniem, kas arī nostiprināts Rīgas domes 2025. gada 22. janvāra saistošajos noteikumos Nr. RD-25-319-sn “Par Rīgas valstspilsētas pašvaldības 2025. gada budžetu” (Paskaidrojuma raksts).  Iepriekš 2023. gada 6. martā Rīgā piedzima trīnīši un Rīgas domes Finanšu departaments Rīgas domes Finanšu un administrācijas lietu komiteja nolēma piešķirt finansējumu no Rīgas valstspilsētas pašvaldības 2023. gada pamatbudžeta programmas 01.19.00. “Izdevumi neparedzētiem gadījumiem (Rīgas domes rezerves fonds)” vienreizēja pabalsta izmaksai 5844.15 *euro* apmērā (4500 *euro* pēc nodokļa nomaksas).  Pabalsta apmēra dvīņu un trīnīšu piedzimšanas gadījumā iekļaušana pašvaldības saistošajos noteikumos dos iedzīvotājiem tiesisko noteiktību par materiālo atbalstu un tā apmēru noteiktā situācijā, kā arī veicinās uzticību valsts pārvaldei.  Pabalsta atšķirīga apmēra noteikšana palielinātā apmērā atkarībā no bērnu skaita un aprūpes līmeņa individualizē atbalsta intensitāti atkarībā no paredzamajām vajadzībām.  Saistošo noteikumu grozījumi, nemainot regulējumu attiecībā uz vienu jaundzimušo, nosaka vienreizēju bērna piedzimšanas pabalstu;   * ja vienās dzemdībās dzimuši divi bērni 4500 *euro* apmērā; * ja vienās dzemdībās dzimuši divi bērni un kopā ģimenē ir trīs vai vairāk bērni, 6000 *euro* apmērā; * ja vienās dzemdībās dzimuši trīs vai vairāk bērni, 7500 *euro* apmērā;   Papildus minētajiem pabalstiem, ja jaundzimušais bērns ir ekstremāli vai ļoti agrīni priekšlaicīgi dzimis (mazāk kā 32 grūtniecības nedēļas), ir paredzēts papildus pabalsts 1500 *euro*.  Nolūkā precizēt regulējumu attiecībā uz deklarētu dzīves vietu, nodrošināt sociālās drošibas sistēmas ilgstspēju, taisnīgi interešu lidzsvarošanu un efektīvu publisko līdzekļu izlietošanu tiek noteikts, ka pabalsta pieprasītāja dzīvesvietai vismaz 12 mēnešus līdz bērna piedzimšanai jābūt deklarētai pašvaldības administratīvajā teritorijā.  Lai precizētu 15.5. punktā ietvertā regulējuma izpildi ir paredzēts, ka pabalsta pieprasītājs kā pamatojuma apliecinošu dokumentu iesniegumama pievieno izrakstu no dzemdību vēstures (9. ieliekamā lapa veidlapā Nr. 096/u) vai izraksts no stacionārā/ambulatorā pacienta medicīniskās kartes (veidlapa Nr. 027/u). |
| **2. Fiskālā ietekme uz pašvaldības budžetu, iekļaujot attiecīgus aprēķinus (šo informāciju neiekļauj saistošajiem noteikumiem par pašvaldības nodevām)**  2024. gadā tika izmaksāti 570 900 *euro* par 3806 jaundzimušajiem.  2025. gadā pabalsta izmaksai budžeta programmā 18.02.00. “Sociālie pabalsti Rīgas valstspilsētas iedzīvotājiem” ir ieplānoti 592 500 *euro* sakarā ar bērna piedzimšanu (150 *euro* \* 3950 cilv.).  Saskaņā ar Rīgas Dzemdību nama sniegto informāciju, 2024. gadā piedzima 35 dvīņu pāri un 19 priekšlaicīgi dzimuši bērni (mazāk nekā 32 grūtniecības nedēļas), kam deklarētā dzīvesvieta tika uzrādīta Rīga. Tas nozīmē, ka raugoties uz pagājušo gadu, būtu nepieciešams 217 500 *euro*.  Dzimstības rādītāji Rīgā pēdējo piecu gadu laikā konstanti samazinās vidēji 10%, līdz ar to papildus finansējums (aptuveni 60 000 *euro*) tiks kompensēts no neizmaksātā piedzimšanas pabalsta. Papildu finansējums 2025. gadam, ja būs nepieciešams 30 000 līdz 40 000 *euro,* tiks finansēti no pamatbudžeta programmas 01.19.00. “Izdevumi neparedzētiem gadījumiem (Rīgas domes rezerves fonds)”. Jāņem vērā, ka saistošie noteikumi stāsies spēkā ne ātrāk kā 2025. gada 1. jūniju un finansējums nav nepieciešams pilnam gadam. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**  Sociālā ietekme – Saistošie noteikumi pozitīvi ietekmēs ģimeņu ar bērniem labklājību, sniedzot materiālu atbalstu pamatvajadzību nodrošināšanai, tostarp veselības aprūpei. Tas var veicināt dzimstību.  Saistošajiem noteikumiem nav tiešas ietekmes uz vidi, uzņēmējdarbības vidi un konkurenci. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**  Izpildot Saistošos noteikumus, jaunas administratīvās procedūras nav paredzētas. Papildu izdevumi Saistošo noteikumu izpildes nodrošināšanai nav paredzēti.  Institūcija, kurā persona var vērsties jautājumos par Saistošo noteikumu piemērošanu, ir Rīgas Sociālais dienests. |
| **5. Ietekme uz pašvaldības funkcijām un cilvēkresursiem**  Saistošo noteikumu izpildei nav nepieciešams veidot jaunas Pašvaldības institūcijas, darba vietas vai paplašināt esošo institūciju kompetenci. |
| **6. Izpildes nodrošināšana**  Saistošo noteikumu izpildi nodrošina Rīgas Sociālais dienests. |
| **7. Prasību un izmaksu samērīgums pret ieguvumiem, ko sniedz mērķa sasniegšana**  Saistošie noteikumi neizvirza pabalsta saņēmējiem papildu prasības, un to izpildes nodrošināšanai nav nepieciešami papildu Pašvaldības resursi, tādēļ Saistošo noteikumu izpildes regulējums ir atbilstošs iecerētā mērķa – sniegt lielāku atbalstu Pašvaldības administratīvās teritorijas iedzīvotājiem – sasniegšanai. Pašvaldības izraudzītie līdzekļi ir leģitīmi, un rīcība ir atbilstoša augstāka juridiskā spēka normatīvajiem aktiem. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**  Atbilstoši Pašvaldību likuma 46. panta trešajai daļai Saistošie noteikumi un tiem pievienotais paskaidrojuma raksts sabiedrības viedokļa noskaidrošanai no 2025. gada XX. aprīļa līdz XX. aprīlim publicēts Pašvaldības oficiālajā tīmekļvietnē www.riga.lv. |

Rīgas domes priekšsēdētājs V. Ķirsis